OzLabs/hebrew-wiki-articles huggingface dataset:
נהמא דכיסופא

נהמא דכיסופא (ארמית: "לחם של בושה") הוא משל המבטא רעיון מרכזי בהגות היהודית שנועד להסביר את מטרת בריאת העולם וקיום המצוות.

==משמעות הביטוי==
המונח נותן מענה לשאלה מפורסמת; מכיוון שהנשמה חצובה מתחת כסא הכבוד ושם היא כבר נהנית מזיו השכינה, מה הטעם שתישלח לעולם הזה לתוך הגוף, שם תתחייב בשמירת מצוות, כל זאת רק כדי שתחזור לעולם הנשמות ממנו היא באה. למעשה, המצב חמור אף יותר, שכן ייתכן שהאדם יחטא ואז נשמתו עלולה שלא לחזור לשם כלל.

התשובה לכך היא במשל לעני שמקבל לחם מנדיב לב, שלמרות שהוא נהנה באכילתו, הוא מתבייש בכך שהוא אוכל לחם חסד. לעומת זאת, אדם שעמל לפרנסתו והרוויח את לחמו ביגיע כפיו, אינו חש באכילתו רגש בושה כלשהו. והנמשל הוא שמתן שכר על לא דבר הוא בבחינת "נהמא דכיסופא", לחם חסד שכרוך בחוסר נעימות, ולפיכך נצטווה האדם לשמור תורה ומצוות, ובכך הנאתו מהשכר על עבודתו תהיה רבה יותר, וללא תחושת בושה.<ref></ref>

== מקור ==
רעיון זה מופיע בהרחבה בספר "מגיד מישרים" של רבי יוסף קארו, שכתב בספרו מה שגילה לו המלאך השלוח אליו ממרומים, ליישב על פיו את המחלוקת בין בית הלל לבית שמאי: האם נוח לו לאדם שלא נברא משנברא, או נוח לו לאדם שנברא משלא נברא. על בסיס עניין זה, ניתן לענות שלפי הדעה הראשונה עדיף לו להאדם לא להיברא משום הסיכון שיקלקל את מעשיו ויאבד אפילו את המצב בה הייתה שרויה נשמתו טרם ביאתו לעולם, ולפי הדעה השנייה עדיף שנברא משלא נברא עקב הסיכוי לעלות מדרגת "נהמא דכיסופא" לדרגה העליונה של "נהמא בלא כיסופא".<ref> מתוך ויקיטקסט</ref> עניין זה מובא רבות בספרות הקבלה, וספרים העוסקים בהגות יהודית.

הרעיון של "נהמא דכיסופא" משמש להסביר את הרצון של האלוהים לברוא את העולם, ואלו דבריו של הרמח"ל בספרו דעת תבונות:

==הערות שוליים==

קטגוריה:האמונה היהודית
קטגוריה:תורת הגמול
קטגוריה:מילים וביטויים בארמית
אשר בן משולם מלוניל

רבי אשר בן משולם הכהן, (נקרא בשם: הרא"ש מלוניל), היה מחכמי פרובנס, בנו של רבי משולם הכהן מלוניל ותלמידו של הראב"ד.

היה מוכר בדורו כפרוש ו"עוסק בתורה יומם ולילה" וגם מנע עצמו מאכילת בשר. יש משערים כי הוא חיבר את ספר "המתנות".

רבי אשר מלוניל חיבר ספר על הלכות יום טוב. יש מייחסים לו גם את מדרש עשרת הדיברות.

רבי אשר צוטט בספר התרומות, ובתוספות נזכרות שאלות שהפנה לר"י הזקן. מצוטט גם על ידי המאירי בספרו מגן אבות.

אחיו היה רבי אהרן מלוניל, ושניהם עמדו בקשר עם רבי יהודה אבן תיבון.

==לקריאה נוספת==
* אוצר הגדולים, חלק ב
*הרב ישכר דוב ברגמן, מבוא לבעל המאור עם השגות הראב"ד, מסכת ראש השנה (מוסד הרב קוק, תשס"ג), [https://tablet.otzar.org/he/pages/?&pagenum=22&book=155306 עמ' 26].

==קישורים חיצוניים==
* [http://www.hebrewbooks.org/24119 מדרש עשרת הדיברות] - אתר HebrewBooks
* 

==הערות שוליים==

קטגוריה:פרשני התלמוד
קטגוריה:חכמי פרובנס
קטגוריה:יהודים הקבורים בצרפת
חיים דוב אלטוסקי

הרב חיים דוב אלטוסקי (תרפ"ז, 1927 – י"א באלול תשע"ב, 29 באוגוסט 2012) היה מראשי ישיבת תורה אור, מחבר סדרת ספרי "חידושי בתרא" על התלמוד.

==ביוגרפיה==
נולד בארצות הברית, בן הרב יהודה אלטוסקי, רב ברובע הברונקס שבניו יורק, וחיה רוחמה, בת הרב אברהם משה גורליק, רב בליטא. למד בישיבה יוניברסיטי ואחר כך בישיבת חפץ חיים, בראשה עמד הרב חנוך הניך ליבוביץ, וכמשגיח שימש הרב חיים פינחס שיינברג, לימים חותנו. כמו כן למד במשך תקופה קצרה בישיבת לייקווד, אצל הרב אהרן קוטלר.

בשנת תש"י (1950) נישא לפרומה רחל, בתו הבכורה של הרב חיים פינחס שיינברג. לאחר נישואיו המשיך ללמוד בישיבת חפץ חיים, וכעבור זמן יסד בניו יורק את הישיבה לצעירים "חפץ חיים". לאחר תקופה התמנה כר"מ בישיבת רבנו יעקב יוסף בניו יורק.

בשנת תשכ"א (1961) הצטרף לחותנו ביסוד ישיבת תורה אור בארצות הברית. בשנת תשכ"ה (1965) עלה עם חותנו לארץ ישראל וסייע לו בהקמת הישיבה בירושלים. תחילה שכנה הישיבה בבניין בית היתומים דיסקין, ובשנת תשל"א (1971) עברה למשכנה הקבוע בקריית מטרסדורף בעיר. הרב אלטוסקי שימש כראש הישיבה של בני חו"ל.

בשנת תשכ"ז (1967) התחיל להוציא לאור את סדרת הספרים "חידושי בתרא", ובמשך השנים הוציא למעלה מארבעים ספרים בסדרה. הסדרה זכתה להסכמותיהם של הרב יעקב ישראל קניבסקי, הרב משה פיינשטיין והרב שלמה זלמן אוירבך. חלק מספריו הוקדשו לפרשנות וביאורים לחידושי "המסביר", ראשי תיבות של "מורנו רבי יוסף בער סולובייצ'יק", שאת שמו נמנע מלהזכיר במפורש.

נפטר באלול תשע"ב, כחצי שנה לאחר פטירת חותנו הרב שיינברג. נקבר בהר המנוחות בירושלים.

==משפחתו==
בניו הם הרב ישראל אלטוסקי, ראש כולל בישיבת תורה אור, הרב מרדכי והרב יעקב מראשי הישיבה.
חתניו הם הרב יהושע חייטובסקי, אף הוא מראשי הישיבה, והרב ישראל יעקב פינקוס (בנו של הרב שמשון פינקוס), רב הקהילה החרדית באופקים ומרבני ישיבת שערי שמועות.
והרב נתן צבי פינקל בן ר' דוד פינקל.

==קישורים חיצוניים==
* 

==הערות שוליים==

קטגוריה:ראשי ישיבה אמריקאים
קטגוריה:ראשי ישיבה ליטאים בישראל
קטגוריה:עולים בשנות ה-1960
קטגוריה:בוגרי ישיבת לייקווד
קטגוריה:בוגרי ישיבת חפץ חיים-ניו יורק
קטגוריה:יהודים הקבורים בהר המנוחות
קטגוריה:תלמידי הרי"ד סולובייצ'יק (בוסטון)
קטגוריה:ישראלים שנולדו ב-1927
קטגוריה:ישראלים שנפטרו ב-2012
קונסיליירי

מקומו של הקונסיליירי בארגון פשע
קונסיליירי (מאיטלקית: Consigliere, מילולית: יועץ) הוא כינוי לבכיר בארגון פשע מאורגן (מאפיה או משפחת פשע). תפקידו לייעץ לראש המשפחה ("הבוס") ולייצג אותו, בהיבטים פליליים ולגיטימיים כאחד ולשמש בדרך כלל כמתווך ומפשר בלי להשתתף בפעילות פלילית אלימה. מקומו נובע מקרבתו לבוס (אך לא בהכרח מקרב בני המשפחה) והוא נחשב ל"מספר שלוש" בהנהגה לאחר ראש המשפחה וסגנו. המונח משמר שמו של תפקיד דומה בהנהגה של ערי איטליה בימי הביניים, סגנו של הדוג'ה של ונציה, למשל, נקרא קונסיליירי. הכינוי קונסיליירי מקובל ככינוי לעורכי דין המוכנים לחרוג מכללי האתיקה המקצועית בהגנה על פושעים מארגון פשע מובחן - מעין היועץ המשפטי/סניגור של הארגון ואנשיו.

== בתרבות ==
התפקיד זכה להכרה ציבורית ולפופולריות רבה בעקבות הספר "הסנדק" מאת מריו פוזו והסרטים "הסנדק" והמשכיו (טום הייגן בגילומו של רוברט דובאל), וכן הסרטים והסדרות הרבים שנעשו בעקבות הצלחת "הסנדק", דוגמת "הסופרנוס" (שם הקונסיליירי הוא סילביו דנטה בגילומו של סטיבן ואן זאנדט) והקומדיות "מיקי עיניים כחולות" (יו גרנט) ו"בואו נדבר על זה" (בילי קריסטל).

== לקריאה נוספת ==
<div class="mw-content-ltr">
* Capeci, Jerry. The Complete Idiot's Guide to the Mafia. Indianapolis: Alpha Books, 2002. .
</div>
== קישורים חיצוניים ==
* 
* 

קטגוריה:ערכים שבהם תבנית בריטניקה אינה מתאימה
קטגוריה:פשע מאורגן
קטגוריה:מילים וביטויים באיטלקית
גביע וורן

צד א של גביע וורן
צד ב של הגביע
הילד המציץ מבעד לדלת בסצנה הראשונה
גביע וורן (באנגלית: Warren Cup) הוא גביע עשוי כסף מהתקופה הרומית שעליו שני תגליפים הומו אירוטיים. הגביע נקרא על שם בעליו הראשון בעת החדשה - האספן והסופר אדוארד פרי וורן. הגביע נרכש על ידי המוזיאון הבריטי בשנת 1999.

ארכאולוגים מתארכים את הגביע למאה הראשונה לספירה.

==תיאור הגביע==
תיאור יחסי מין הומוסקסואלים היה נפוץ באמנות רומא העתיקה. בצד אחד של הגביע מתואר גבר מזוקן (אראסטס) כשהוא מקיים יחסי מין אנאלי עם גבר צעיר (ארומנוס), כאשר הגבר המזוקן שוכב על גבו, והגבר הצעיר יושב עליו. ילד צעיר מציץ במעשה מבעד לדלת פתוחה.

בצידו השני של הגביע הבחור הצעיר (כעת האראסטס) מקיים יחסי מין אנלי עם הילד (הארומנוס).

ברקע שתי הסצנות ניתן לראות וילונות וכלי נגינה (על צד א מופיעה קיתרה ועל צד ב אאולוס).

==היסטוריה==
וורן רכש את הגביע מאת סוחר עתיקות בשנת 1911 עבור סכום של 2,000 ליש"ט. הגביע נרכש בירושלים והסוחר טען כי הגביע התגלה ליד בתיר, לצד מטבעות מתקופת הקיסר הרומי קלאודיוס.

בהתאם לסגנון הגביע, הגביע יוצר ככל הנראה ברומא בשנת 10 לספירה, והובא לפרובינקיית יהודה על ידי הבעלים של הגביע (משערים כי מדובר בפקיד מנהלה רומאי). ארכאולוגים סבורים כי הגביע והמטבעות הוטמנו במטמון בתקופת המרד הגדול (שנת 66 לספירה) על ידי משפחה רומית שנמלטה מהמורדים בראשית המרד.

בשנות ה-50 סירב המכס של ארצות הברית להתיר את הכנסת הגביע למדינה ולהצגתו במוזיאונים בה בטענה כי מדובר בפורנוגרפיה. באותה עת הוצע הגביע למוזיאון הבריטי, וזה סירב לרוכשו.

הגביע נרכש לבסוף על ידי המוזיאון הבריטי בשנת 1999 בסכום של 1.8 מיליון ליש"ט (במימון הקרן המורשת של הלוטו של בריטניה, חברי המוזיאון הבריטי וקרן אוספי האמנות הלאומית). היה זה, נכון לאותה עת, המוצג היקר ביותר שנרכש על ידי המוזיאון (והמחיר עלה עשרות מונים על המחיר שהוצע למוזיאון בשנות ה-50).

הגביע הוא מוצג מספר 36 מבין המוצגים המוזכרים בסדרת רדיו 4: "ההיסטוריה של העולם במאה חפצים".

בין ה-1 בדצמבר 2006 וה-21 בינואר 2007 הוצג הגביע במוזיאון יורקשייר.

===טענות בדבר זיוף===
בשנת 2008 פרסם מרביני מואבס (M.T. Marabini Moevs) מאמר ובו הוא טוען כי הגביע יוצר בשנת 1900. מואבס טוען כי הגביע הוזמן על ידי אספן העתיקות פאוסטו בנדיטי ונמכר לוורן, שהיה ידידו של בנדיטי, ואשר בנדיטי הכיר את טעמו בחפצי אמנות.

==ראו גם==

* הומוסקסואליות ביוון העתיקה
* פדרסטיה ביוון העתיקה
* הומוסקסואליות ברומא העתיקה

==קישורים חיצוניים==

==הערות שוליים==

קטגוריה:אוספי המוזיאון הבריטי
קטגוריה:אמנות רומא העתיקה
קטגוריה:תרבות להט"ב
קטגוריה:פסלים (יצירות)
קטגוריה:עתיקות ארץ ישראל
איל בסבך

איל בסבך
מבט על הפסל מחזיתו
אַיִל בסבך (באנגלית: Ram in a Thicket) הוא הכינוי שניתן לשני פסלים שהתגלו בחפירות ארכאולוגיות באור שבצפון עיראק. הפסלים יוצרו בין השנים 2,600 - 2,400 לפנה"ס. אחד משני הפסלים מוצג כיום במוזיאון הבריטי שבלונדון, והשני במוזיאון אוניברסיטת פנסילבניה, בפילדלפיה שבארצות הברית.

==היסטוריה==
זוג הפסלים התגלה בתוך קבר בבית הקברות המלכותי של אור על ידי הארכאולוג לנרד וולי בחפירה שנערכה בשנת 1928 על ידי המוזיאון הבריטי ואוניברסיטת פנסילבניה (החפירות המשותפות באזור החלו בשנת 1922). וולי קרא לפסל "איל בסבך" על פי המסופר במקרא בספר בראשית (כ"ב, א-יט), על אודות עקדת יצחק - אברהם כמעט והקריב את יצחק כקרבן לאלוהים לאחר שנצטווה כך על ידו, אלא שברגע האחרון בטרם פעולת השחיטה נצטווה להשאירו בחיים ולהקריב איל שנלכד בסבך במקומו. בפסוק י"ג נאמר: .

==תיאור הפסל==
כאשר התגלה הפסל, הוא היה שבור, ומעוך בשל משקל האדמה שמעליו. וולי השתמש בשעווה על מנת לאסוף את כל חלקי הפסל ולשמור על מיקומם, והפסל תוקן לצורתו המקורית.

הפסל עשוי עץ (חלקי העץ המקוריים נרקבו, ושוחזרו על ידי וולי). רגלי וראש האיל מצופים עלי זהב, ואוזני האיל עשויים נחושת. קרני האיל והצמר שעליו כתפיו עשויים לפיס לזולי, הצמר שעל שאר גופו של האיל עשויים צדפה. בטנו של האיל עשויה כסף, ואברי המין שלו עשויים זהב. השיח הקוצני עליו נשען האיל עשוי עץ (ששוחזר), המצופה עלי זהב. לעץ פרחים העשויים זהב.

הפסל ניצב על בסיס מלבני המצופה בפסיפס של צדפה, אבן גיר אדומה ולפיס לזולי.

משערים ששני הפסלים ניצבו אחד למול השני ושימשו בסיס לשולחן או מזבח, אשר אבד.

==קישורים חיצוניים==

*[http://www.britishmuseum.org/explore/highlights/highlight_objects/me/t/the_ram_in_a_thicket.aspx הפסל באתר המוזיאון הבריטי] 
*[http://www.penn.museum/sites/iraq/?page_id=483 תיאור שחזור האיל שבוצע על ידי אוניברסיטת פנסילבניה] 

קטגוריה:אוספי המוזיאון הבריטי
קטגוריה:פסלים (יצירות)
קטגוריה:אור (עיר)
קטגוריה:עתיקות
קטגוריה:בעלי חיים באמנות
ג'יין קרטין

ג'יין תרז קרטין (באנגלית: Jane Therese Curtin; נולדה ב-6 בספטמבר 1947) היא שחקנית אמריקאית זוכת שני פרסי אמי על תפקידה בקומדיית המצבים "קייט ואלי".
התפרסמה כאחת השחקניות הראשונות של תוכנית המערכונים "סאטרדיי נייט לייב" ובזכות תפקידה בסיטקום "מפגשים מהסוג האישי".

==ביוגרפיה==
קרטין נולדה בעיר קיימברידג' שבמסצ'וסטס למרי קונסטנס ולג'וזף קרטין.
בת דודתה היא השחקנית והתסריטאית ואלרי קרטין.
בשנת 1968 החליטה קרטין לזנוח את הלימודים במטרה להתמקצע כשחקנית קומית.
קרטין החלה להופיע בהצגות תיאטרון ועם הרכבים קומיים עד לשנת 1975.

התפרסמה באמצע שנות ה-70 בתוכנית המערכונים הפופולרית "סאטרדיי נייט לייב" והייתה לאחת מן המניין מצוות הקומיקאים הראשון של התוכנית לצידם של צ'בי צ'ייס, ביל מארי, דן אקרויד וג'ון בלושי. בסדרה בה בהופיעה בשלל דמויות שיחקה קרטין במשך כחמש שנים.
בתחילת ה-80 החלה להופיע בקולנוע בקומדיות "O.C. and Stiggs" של רוברט אלטמן ו"How to Beat the High Co$t of Living".
ב-1984 החלה לשחק בקומדיית המצבים "קייט ואלי" בתפקיד הגרושה החד הורית אליסון "אלי" ג'וליה שארלוט. על הופעותייה בארבע עונות הסדרה זכתה קרטין בשני פרסי אמי לשחקנית הראשית הטובה ביותר בסדרה קומית והועמדה לפרס גלובוס הזהב.
במהלך שנות ה-90 ועד לשנת 2001 זכתה קרטין להצלחה גדולה בזכות תפקיד הפרופסורית מרי אולברייט שגילמה בסיטקום המדע בדיוני המצליח "מפגשים מהסוג האישי".

כשחקנית קולנוע התפרסמה קרטין בשנים האחרונות בתפקיד הספרנית צ'ארליין בסדרת "סרטי הספרן": "הספרן: המסע בעקבות החנית", "הספרן 2: בחזרה למכרות המלך שלמה" ו"הספרן 3: קללת גביע יהודה". בנוסף הופיעה בדרמות "ברוקלין לובסטר" לצידו של דני איילו, "העיר שלנו"
ובקומדיות "אחי, אני אוהב אותך" בתפקיד ג'וייס אמו של פיטר קלאבן (פול ראד) ו"לאלף את אבא".
בשנת 2011 החלה קרטין להשתתף בסדרת הדרמה המשטרתית "בלתי נשכח" בתור ד"ר ג'ואנה ובסטר חברתה של הבלשית קארי וולס.

לקרטין בת אחת מנישואיה למפיק הטלוויזיה זוכה פרס אמי פטריק לינץ'.

== פילמוגרפיה ==
=== קולנוע ===

*איך לנצח את עלות החיים הגבוהה (1980)
*עבודת נמלים (1998)
*העיר שלנו (2003) - סרט טלוויזיה
*הספרן: המסע בעקבות החנית (2004) - סרט טלוויזיה
*ברוקלין לובסטר (2005)
*לאלף את אבא (2006)
*הספרן 2: בחזרה למכרות המלך שלמה (2006) - סרט טלוויזיה
*הספרן 3: קללת גביע יהודה (2008) - סרט טלוויזיה
*אחי, אני אוהב אותך (2009)
*אין לי מושג איך היא עושה את זה (2011)
*עצבניות אש (2013)
*המרגל שזרק אותי (2018)
*האם אי פעם תסלחי לי? (2018)
*פשוט רגיש מדי (2019)
*הסנדקית הקסומה (2020)
*Queen Bees (2021)
*ג'ולס (2023)

=== טלוויזיה ===

*סאטרדיי נייט לייב (1975–1980)
*קייט ואלי (1984–1988)
*עובדים על זה (1990)
*מפגשים מהסוג האישי (1996–2001)
*מרדף ברשת (2003) - דיבוב
*משפחה בהפלצה (2006) 
*בלתי נשכח (2014-2012)
*שומרי האוצרות (2017-2014)
*האישה הטובה (2015)
*ברוד סיטי (2017)
*באפקיס <small>(אנ')</small> (2023)

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:קומיקאיות אמריקאיות
קטגוריה:סאטרדיי נייט לייב
קטגוריה:זוכי אמי בפריים טיים: שחקנית ראשית בקומדיה
קטגוריה:זוכי אמי בפריים טיים: שחקן ראשי בקומדיה
קטגוריה:אמריקאיות שנולדו ב-1947
קטגוריה:אמריקאים שנולדו ב-1947
סלנוחלבון

סלנוציסטאין
סלנוחלבון הוא כל חלבון שבו יש חומצה אמינית סלנוציסטאין, כלומר ציסטאין בה יש סלניום במקום גופרית. קיימים חלבונים בהם יש חומצה אמינית סלנומתיונין, אך מקובל שלא להגדיר אותם כסלנוחלבונים. לסלנוחלבונים תפקיד חשוב כנוגדי חמצון מסוג גלוטתיון וכחומר מחזר. בנוסף, סלנוחלבונים נמצאים גם בפלזמה, כאשר הנפוץ בסלנוחלבונים אלה הוא סלנוחלבון P. תפקידו של סלנוחלבון P הוא לנייד סלניום ולשמור על הומאוסתזיס שלו בגוף.

סלנוחלבונים קיימים בכל היצורים החיים: באיקריוטיים, בחיידקים ובחיידקים קדומים. חלבונים אלה נפוצים בבעלי חיים, אך נדירים בצמחים. בחיידקים ובחיידקים קדומים, סלנוחלבונים קיימים בחלק מהמשפחות אולם לא נמצאו כלל במשפחות אחרות. 
בנוסף לסלנוחלבונים, לחלק מהחיידקים יש סלניום הקשור בצורה שאינה קוולנטית לחלבון כליגנד.

לסלנוחלבונים תפקיד מטאבולי חשוב. חומצה אמינית זו נמצאת באתר הפעיל של חלבונים רבים. בתנאים פיזיולוגים, החומצה האמינית הזו מיוננת, ועל כן יש לה חשיבות גדולה כזרז. החלבון הראשון בו נמצאה חומצה אמינית עם סלניום היה גלוטאתיון פראוקסידאז (glutathione peroxidase או GPx1), חלבון המשמש כנוגד חמצון על ידי חיזור ישיר של H<sub>2</sub>O<sub>2</sub>. לאחר מכן, נמצאו סלנוחלבונים בנוגדי חמצון נוספים.

סלנומתיונין קיים אף הוא, ושימוש בו נעשה בשיטות מחקר ביוכימיות שונות, כאשר מחליפים מתיונין בסלנומתיונין. השימוש בסלנוציסטאין למטרות אלו פחות נפוץ בשל רעילותו. ניתן לזהות חלבונים המכילים סלנוציסטאין מבין חלבונים זהים המכילים ציסטאין היות שסלניום כבד יותר מגופרית, ולכן החלפת הגופרית בסלניום יוצרת חלבון כבד יותר. החלפה זו משמשת גם בקריסטלוגרפיה בקרני X. באמצעות הקרנה בכמה אורכי גל ניתן למצוא באיזו פאזה נמצא המתיונין. 

==ראו גם==
* סלנוציסטאין

==קישורים חיצוניים==
* [http://www.selenodb.org/leipzig/public/ מאגר של סלנו-חלבונים] 
* [https://web.archive.org/web/20131007185739/http://www.halavi.org.il/info/research/2/362-0156-09.htm מאמר על סלניום באתר מועצת החלב] 
* [https://docs.google.com/viewer?a=v&q=cache:QgtdHKfgRWQJ:bioinformatica.upf.edu/2006/projectes06/3.4/paper6.pdf+&hl=iw&gl=il&pid=bl&srcid=ADGEESj9CaMypuA7qCCJYHo2e_pcXtLHr2hDHDt86Koxj3qJZiR0EGr-c5FK28bz1vRy0dKkcGmQaJ31p7La-aa9coQ7dT-y8vIuIe_kocAPVOviRHYoVV6AW0cr4xwQ5JsSa-bLbaA_&sig=AHIEtbSHsJs1L3RVFZkU1ZpzZz_f0AY1AA מאמר על סלניום, סלנוחלבונים וקשרם לבריאות האדם] מתוך Public Health Nutrition שהתפרסם ב-2001

==הערות שוליים==

קטגוריה:חלבונים
המשחק המלכותי של אור

המשחק המלכותי של אור
1=[https://www.youtube.com/watch?v=WZskjLq040I הסבר באתר המוזיאון הבריטי]}}
[[גרפיטי חרוט של לוח משחק שהתגלה בארמונו של סרגון השני מהמאה השמינית לפנה"ס]]
המשחק המלכותי של אוּר (באנגלית: Royal Game of Ur) הוא משחק לוח שהתגלה בחפירות הקברים המלכותיים של אוּר שבשומר. לוח המשחק מתוארך לשנת 2600 לפנה"ס.

לוח משחק זה הוא הקדום ביותר אחרי משחק הסנת בן האלף השלישי לפנה"ס שהתגלה במצרים העתיקה.

הלוח מוצג כיום במוזיאון הבריטי בלונדון.

==תיאור לוח המשחק==
ללוח המשחק צורה מלבנית, שעליה משבצות. הלוח מורכב משני מלבנים (באחד 3 על 4 משבצות, ובשני 3 על 2 משבצות) המחוברים ביניהם במלבן של 1 על 2 משבצות.
הלוח עצמו היה עשוי עץ וצופה במשבצות ודפנות צבעוניות העשויות צדפה, אבן גיר אדומה ולפיס לזולי. העץ עצמו הרקיב במהלך השנים, אולם הציפויים נותרו במקומם ואיפשרו שחזור של צורת הלוח.
על גבי לוח המשחק הופיעו צורות של רוזטה (פרח) או של חמש נקודות.

==כללי המשחק==
המשחק המלכותי של אור שוחק עם שתי מערכות כלים - האחת לבנה והאחת שחורה. כל מערכת כלים כללה שבע אבני משחק וארבע קוביות משחק שצורתן ארבעון (היינו קוביות בנות ארבע פאות). כללי המשחק המקורי אינם ידועים, אולם משערים כי לא השתנו במהלך השנים, וכי לוח כללים מבבל שנכתב בשנת 177 לפנה"ס מתאר את חוקי המשחק.

אין מחלוקת כי מדובר במשחק "מרוץ" במסגרתו כל שחקן צריך להעביר את הסמנים שלו דרך מסלול מסוים, בהתאם לתוצאות הקוביה, והראשון שמעביר את כל הסמנים מנצח.

המשחק המלכותי של אור נחשב לאביו הקדמון של משחק השש בש של ימינו.

המשחק המלכותי של אור היה נפוץ במסופוטמיה גם בתקופה שלאחר נפילתה של שומר. עדות לכך היא גרפיטי של לוח משחק חרוט התגלה על גבי אחד מהלמסו (הכרובים שומרי השער) בארמונו של סרגון השני בדור שרוכין. הלמסו מוצג כיום במוזיאון הבריטי.

בסדרת הטלוויזיה "הארכאולוג העירום" בהגשת שמחה יעקובוביץ' מוצעת ספקולציה לפיה הפור אותו מפיל המן על מנת לקבוע את מועד השמדת היהודים (יום חג פורים) בוצע על ידי משחק או הטלת קובייה במשחק זה, אך לסברה זו אין סימוכין.

==קישורים חיצוניים==

* [http://www.britishmuseum.org/explore/highlights/highlight_objects/me/t/the_royal_game_of_ur.aspx המשחק] באתר הרשמי של המוזיאון הבריטי
* [http://www.gamecabinet.com/history/Ur.html תיאור המשחק וכללי המשחק]
* [https://web.archive.org/web/20050509045707/http://www.luckydog.pwp.blueyonder.co.uk/games/ur/ כללי המשחק]
* - הדגמה כיצד משחקים את המשחק המלכותי של אור
* [https://jheled.github.io/royalur/ פתרון המשחק לפי החוקים של ד"ר פינקל]

==הערות שוליים==

קטגוריה:משחקי לוח
קטגוריה:אוספי המוזיאון הבריטי
קטגוריה:אור (עיר)
קטגוריה:שומר
קטגוריה:שש בש
ארי קוטאי

[[לוחית זיכרון על ביתו של ארי קוטאי ברח' בזל 6 בתל אביב]]
ארי קוטאי (25 במאי 1900 – 6 באוקטובר 1980) היה שחקן תיאטרון ישראלי, חבר "הבימה" משנת 1933 עד מותו.

== תולדות חייו==
נולד בשם אהרון אריה קוטאי לחנה וליעקב, מהנדס במקצועו, באודסה, שבאוקראינה. למד הנדסה ימית בפקולטה לבניין אוניות בפוליטכניקום בעירו. את הכשרתו הדרמטית קנה ב"סטודיה הדרמטית" בהנהלת אדאשב. בשנת 1921 עלה לארץ ישראל, עבד כפועל בניין בתל אביב והיה מבין מייסדי התיאטרון הארץ ישראלי ב-1923. בשנת 1927 הצטרף אל קבוצת שחקני "הבימה" בניו יורק, שם הופיע בהצגה "חלום יעקב" לפי הזמנתו של נחום צמח. 

בשנים 1927–1932 חי בניו יורק והופיע באנגלית על בימות ברודוויי ובתעשיית הסרטים שם.

בשנת 1933 התקבל ללהקת הבימה ובשנת 1946 היה לחבר הקולקטיב. בין תפקידיו הבולטים, ההצגות שבתאי צבי, בלשאצר, האב, האחים קרמזוב, המת החי, הדיבוק, רוחות, שלטון החושך, מירנדולה, החולה המדומה, בערבות הנגב, שאול, פנדרי הגיבור, על חטא שלא חטאו, כבלים, האם, בית התה של ירח אוגוסט, אנשי רוסיה, האדמה הזאת, לא אמות כי אחיה, בני ערובה, ברברה בלומברג, אנה פרנק, אוליבר! (הפקת 1966 של גיורא גודיק) ועוד. 

בקולנוע הופיע בשנת 1966 בסרט "שני קוני למל" בתפקיד ד"ר העיירה קבצנסק, ואביו של מקס (מייק בורשטיין).

היה נשוי לשחקנית אהובה בת זליג רבינוביץ (1904-1995), לזוג שני ילדים, איתמר ואלכס, שחקן ומדריך למדיטציה.

קוטאי נפטר בשנת 1980 בגיל 80.

== לקריאה נוספת ==
* ארי קוטאי, חיים ובמה - 50 שנות תיאטרון; זכרונות, רשמים, שיחות, הוצאת יבנה 1972

==קישורים חיצוניים ==
* [http://archive.habima.co.il/personPage/?itemId=1144 ארי קוטאי באתר אנשי הבימה]
* [http://www2.tau.ac.il/theatre/view_pritim.asp?id=1994 ארי קוטאי במערכת חיפוש אנשי במה]
* 
* 
* [http://www.kadisha.biz/ShowItem.aspx?levelId=59689&template=18&ID=217486 רשומת חברה קדישא] 

קטגוריה:אנשי העלייה השלישית
קטגוריה:שחקנים ביישוב
קטגוריה:שחקני תיאטרון ישראלים
קטגוריה:ישראלים שנולדו ב-1900
קטגוריה:ישראלים שנפטרו ב-1980
משפך ביכנר

משפך ביכנר יחד עם טבעת ביכנר, בקבוק ביכנר וצינור יניקת אוויר
משפך ביכנר (Büchner) הוא כלי מעבדה לסינון אבקות ותמיסות. הוא משמש בעיקר במעבדות העוסקות בכימיה.

==היסטוריה ==
הכלי נכנס לשימוש מ-1888 על ידי ארנסט ביכנר . במקור נעשה מחרסינה אך כעת מיוצר גם מזכוכית ומפלסטיק.

==מבנה==
הכלי מורכב מחלק עליון גלילי עם תחתית מחוררת. כמו כן קיים משפך הירש - קטן יותר עם דפנות מתרחבות כלפי מעלה.

מעל התחתית מניחים ניר סינון ומרטיבים עם הממס על מנת למנוע בריחה של החומר. התמיסה המיועדת לסינון נשפכת מלמעלה והסינון נעשה בעזרת בקבוק ביכנר. הסינון בואקום מקצר משמעותית את הזמן לעומת סינון על ידי כוח הכבידה בלבד. על מנת שהחומר מלמעלה לא יגיע לחלק המסומן, חשוב לא להגיע לקצוות העליונים של המשפך.

==קישורים חיצוניים==

קטגוריה:כימיה
קטגוריה:כלי מעבדה
קטגוריה:גרמניה: המצאות
עשב חיטה

עשב חיטה נוצר מהנבטה של זרעי חיטה והצמחתה לגובה של 10–15 ס"מ.

מסחטה של עשב החיטה
כוס מיץ סחוט מעשב חיטה

את העשב טוחנים במטחנה שהיא בעצם מעין מסחטה ייחודית לסחיטת עשב חיטה המפרישה את מיצי העשב והמיצוי שלו ניתן לשימוש בדרכים רבות ומועילות, בעיקר בשתייה.

הנבט מכיל כלורופיל ברמות גבוהות, המקנה לו את צבעו הירוק. כמו כן, עשב החיטה מכיל ויטמינים רבים, מינרלים, סיבים, נוגדי חמצון וחלבונים.

את העשב ניתן להשיג בחנויות טבע, לשתות את המיץ בדוכנים שונים או לגדל בבית על מצע ולסחוט אותו במסחטה ביתית.

==קישורים חיצוניים==

* [http://skeptoid.com/episodes/4006 Wheatgrass Juice: Is the magical mystery juice all it's blended up to be?], באתר Skeptoid, 6 בנובמבר 2009
* מייקל שרמר, [http://www.michaelshermer.com/2008/08/wheatgrass/ Wheatgrass Juice & Folk Medicine], סיינטיפיק אמריקן, 299, 42 (2008)
*
*
*שרי אנסקי, [http://www.nrg.co.il/online/15/ART/818/375.html בעשב ובשמחה], באתר nrg, 10 ביוני 2010
* 

קטגוריה:חיטה
צבי רם

צבי רם (נולד ב-3 בנובמבר 1955) הוא רופא ישראלי, ששימש כמנהל המערך הנוירוכירורגי במרכז הרפואי תל אביב.

== ביוגרפיה ==
צבי רם נולד בתל אביב, בנם של ציפורה והעיתונאי אלימלך רם. בילדותו השתתף בסרט "שמונה בעקבות אחד" (1964). סיים את לימודי הרפואה בפקולטה לרפואה באוניברסיטת תל אביב בשנת 1979 במסלול עתודה אקדמית. לאחר סטאז' במרכז הרפואי שיבא שירת בצה"ל כרופא עד 1985. התמחה בנוירוכירורגיה במרכז הרפואי שיבא וקיבל תואר מומחה ב-1991. בשנים 1991–1994 שהה בהשתלמות בארצות הברית ושימש כרופא בכיר במחלקה לנוירוכירורגיה במכונים הלאומיים לבריאות (NIH). בשנים 1994–2003 היה רופא בכיר במחלקה הנוירוכירורגית במרכז הרפואי שיבא (מ-1999 – סגן מנהל המחלקה). משנת 2003 ואילך משמש כמנהל המערך הנוירוכירורגי במרכז הרפואי תל אביב.

משמש כמרצה לנוירוכירורגיה בפקולטה לרפואה באוניברסיטת תל אביב מאז 1995. בשנת 2000 הועלה לדרגת פרופסור חבר וב-2011 היה לפרופסור מן המניין.

רם פרסם כ-200 מאמרים בכתבי עת רפואיים. הוא חבר בארגונים רפואיים מקצועיים בישראל, בארצות הברית ובאירופה ומכהן במערכות של מספר כתבי עת רפואיים. 

רם שימש כיועץ לחברת הסיגריות Juul.

ב-17 בדצמבר 2013 בעקבות כתבת תחקיר בתוכנית הטלוויזיה "עובדה" בערוץ 2, הודיע מנהל בית חולים איכילוב, פרופ' גבי ברבש, כי בכוונתו לפתוח בהליכי השעיה נגד רם לאחר שתועד דורש עשרות אלפי שקלים עבור טיפול ב"תיירי מרפא" אולם מאז לא נפתחו כל תהליכי השעיה נגדו והוא המשיך בתפקידו כמנהל המערך הנוירוכירורגי באיכילוב. בעקבות חקירה שנמשכה שנתיים ביחידת להב 433, במרץ 2016 המליצה המשטרה להעמיד את צבי רם לדין באשמת שוחד. באפריל 2019 החליטה פרקליטות מחוז תל אביב לסגור את התיק נגדו.

===משפחתו===
רם נשוי לרופאה ואב לשתי בנות, מתגורר ברמת גן. אחיו, חגי רם, הוא פרופסור במחלקה ללימודי המזרח התיכון באוניברסיטת בן-גוריון.

==קישורים חיצוניים==
*[http://www.tasmc.org.il/Personnel/Pages/ram-zvi.aspx צבי רם] באתר המרכז הרפואי תל אביב
*

== הערות שוליים ==

קטגוריה:בעלי תואר דוקטור לרפואה מאוניברסיטת תל אביב
קטגוריה:נוירוכירורגים ישראלים
קטגוריה:סגל המרכז הרפואי תל אביב ע"ש סוראסקי
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:בוגרי העתודה האקדמית
קטגוריה:ישראלים שנולדו ב-1955
פקיסטן במשחקים הפאראלימפיים

פקיסטן השתתפה לראשונה ב בברצלונה (1992), ומאז משתתפת במשחקים דרך קבע. במשחקי החורף לא נטלה פקיסטן חלק מעולם.

==היסטוריה==
המשלחת הראשונה אותה שלחה פקיסטן למשחקים הפאראלימפיים הייתה משלחת בת שני ספורטאים, גברים שניהם, שנשלחו לייצג את המדינה במשחקים שנערכו בברצלונה בשנת 1992.

האתלט חיידר עלי, הוא הספורטאי הפקיסטני הראשון שזכה במדליות פאראלימפיות, כשזכה בתחרות הקפיצה לרוחק (קטגוריה T37) במדליית הכסף ב, ובמדליית הארד ב וזכה במדליית זהב ראשונה למדינה בתרות זריקת דיסקוס ב. 

==ראו גם==
* פקיסטן במשחקים האולימפיים
* פקיסטן במשחקים האולימפיים לנוער

==הערות שוליים==

קטגוריה:מדינות במשחקים הפאראלימפיים
קטגוריה:פקיסטן: ספורט
צ'טניקים

צ'טניקים (בסרבית: Четници, Četnici) או התנועה הצ'טניקית הייתה תנועה מלוכנית-לאומנית סרבית. היא החלה לפעול בתחילת המאה ה-20 בתור תנועת נגד לאימפריה העות'מאנית. היא החליפה שמות והתפצלה פעמים רבות לאורך המאה, וכיום היא מזוהה ביותר עם צבא הבית היוגסלבי בהנהגת דראז'ה מיכאילוביץ'. הוא קיבץ חיילים יוגוסלבים שנמלטו מהגרמנים והחל לארגנם בהרי רבנה גורה שבמרכז סרביה.

השם נגזר מהמילה הסרבית "צ'טה" (четa, četa), שמשמעותה "פלוגה", "קבוצה לוחמת", ומכאן – "בני קבוצה לוחמת".

במהלך מלחמת העולם השנייה פעלה כארגון מחתרת נגד הכיבוש הנאצי אך גם נגד הפרטיזנים בראשות יוסיפ ברוז טיטו. במהלך המלחמה עברו הצ'טניקים יותר ויותר לשתף פעולה עם הגרמנים, והעדיפו להתמקד בחיסול יריביהם הקומוניסטים, במקום במלחמה נגד הכיבוש הגרמני. 

לאחר מלחמת העולם השנייה נלכדו מיכאילוביץ' ואנשיו, הועמדו למשפט בפני בית דין ממלכתי, ורובם הוצאו להורג.

התנועה הצ'טניקית לקחה חלק במערכה בבלקנים ופעלה כארגון טרור סרבי, בעיקר נגד מטרות מוסלמיות וקרואטיות וכארגון נגד לאוסטשה.

==קישורים חיצוניים==

* 

==הערות שוליים==

קטגוריה:סרביה: היסטוריה צבאית
קטגוריה:סרביה: ארגונים
קטגוריה:יוגוסלביה במלחמת העולם השנייה
קטגוריה:מחתרות במלחמת העולם השנייה
קטגוריה:גרילה
קטגוריה:ארגונים משתפי פעולה עם הנאצים
גונאיב

גונאיב (בצרפתית: Gonaïves; בקריאולית האיטית: Gonayiv) היא עיר בצפון-מערב האיטי ובירת מחוז ארטיבוניט. אוכלוסייתה מונה כ-300,000 נפשות (נכון ל-2011). העיר (או יותר נכון המקום הנוכחי של העיר) התגלתה על ידי האינדיאנים בסביבות 1422, ונקראה על ידם 'גוֹנָאִיבּו' (מכאן השם גונאיב). גונאיב היא העיר השישית בגודלה בהאיטי. העיר ממוקמת במרחק של כ-110 קילומטרים מהבירה פורט-או-פרנס.

==היסטוריית העיר==
העיר הוקמה בסביבות שנת 1422 על ידי עם הטאינו.

ב-1802 התרחש אחד הקרבות החשובים במטרה להשגת עצמאותה של האיטי. קרב Ravine à Couleuvres התרחש ליד גונאיב.

גונאיב מכונה "עיר העצמאות של האיטי", משום שבה ז'אן-ז'אק דסאלין, קיסר האיטי הכריז על עצמאות האיטי ב-1 בינואר 1804.

== בריאות ==
בית החולים לה פרווידנס (ההשגחה עליונה) שוכן בעיר.

==קישורים חיצוניים==

* 
* [http://www.globalsecurity.org/military/world/haiti/gonaives.htm גונאיב] 

קטגוריה:האיטי: ערים
למסו

[[תבליט של למסו – ישות אשורית דמוית כרוב – שנמצא בחפירה בדור שרוכין.]]
למסו ב[[שער ארמון כל האמונות בפרספוליס.]]
דגל [[הרפובליקה של ונציה]] 
לַמָסוּ במיתולוגיות המסופוטמיות (במיתולוגיה השומרית, המיתולוגיה האכדית, המיתולוגיה האשורית ובמיתולוגיה הבבלית) היא ישות מגינה. יש לה גוף שור או אריה, כנפי נשר וראש אדם, בחלק מהמקרים עם אוזני וקרני שור. לעיתים נעשה שימוש בשם "שדו" או "אלד" לתאר את הלמסו הזכר, ו"אפססו" לתיאור הנקבה.

פסלי הלמסו הוצבו בכניסה לארמונות ומקדשים על מנת להגן עליהם, למשל בשערי הכניסה לארמון סרגון בדור שרוכין. בבתים פרטיים נחרטו דמויות של למסו על לוחות חמר, שנקברו מתחת למשקוף הדלת. בשערי הערים הגיעו פסלי הלמסו לממדים גדולים במיוחד.

שרידים של פסלים אלה, לרוב מהתקופה האשורית מוצגים כיום במוזיאון הבריטי בלונדון, במוזיאון הלובר בפריז, במוזיאון הלאומי של עיראק בבגדאד, במוזיאון פרגמון בברלין ובמוזיאון המטרופוליטן לאמנות בניו יורק,

האזכור הראשון של ישות מיתולוגית שהיא חיה מכונפת עם ראש אדם מקורה מאבלה משנת 3,000 לפנה"ס לערך, אולם מוטיב הלמסו (גוף שור עם ראש אדם) מופיע באשור בתקופת שלטונו של תגלת פלאסר השני.

בתקופות מאוחרות יותר מופיע המוטיב על דגל הרפובליקה של ונציה ולימים כסמלו של מרקוס הקדוש (הקדוש המגן על העיר ונציה).

== גלריה ==
<gallery>
Pergamon Museu-Vorderasiatisches Museum Berlin -Assyrian art-Art from Nimrud- Shedu-2.jpg|למסו (שדו) מנמרוד במוזיאון פרגמון.
Shedu statues (British Museum).jpg|למסו (שדו) מנמרוד במוזיאון הבריטי.
</gallery>

==ראו גם==
* כרוב
* מינוטאור
* ספינקס
* כימרה
* אנזו (מפלצת)
* אדריכלות אשורית

==קישורים חיצוניים==

* [https://web.archive.org/web/20131008150524/http://www.tali-virtualmidrash.org.il/Art.aspx?art=499 למסו באתר אסופות מדרש אמנות]

קטגוריה:מיתולוגיה מסופוטמית
קטגוריה:יצורי כלאיים מיתולוגיים
קטגוריה:אשור
טל מן

טל מן (נולדה ב-23 ביוני 1974) היא דוגמנית, שדרנית רדיו, מנחת טלוויזיה ומעצבת תכשיטים ישראלית.

== קריירה ==
בשנת 1995 פרצה לראשונה לתודעה הציבורית כאשר התחרתה על תואר "נערת הגלגל" בשעשועון "גלגל המזל" בערוץ 2. בתחרות זכתה מן בתואר "חביבת הקהל" ורות גונזלס זכתה להיות "נערת הגלגל". ב-1998 הפכה מן ל"נערת הגלגל" לאחר שהחליפה את סיגל שחמון שפרשה מהתוכנית.

בשנת 1996 הגישה את תחרות הקדם אירוויזיון לצד רון לוינטל, ובאותה שנה השתתפה גם בפסטיגל עם השיר "נשיקה קטנה" שזכה במקום הרביעי. בשנת 1998 הגישה מן את התוכנית "זאפזאפים".

במהלך השנים 1996–2001 הגישה מן את "תוכניות הילדים והנוער" בערוץ 1, ובמקביל הנחתה את התוכנית "זאפ לראשון" ששודרה בערוץ זה בין השנים 1996- 2003. כמו כן, הגישה מן תוכנית ברדיו 99 ושימשה מספר פעמים כשופטת בתחרות מלכת היופי.

בשנת 2009 השתתפה בסרט "דוד חיים" בתפקיד אמא של מעיין.

בשנת 2010 החליפה מן את קרין מגריזו בתוכנית "יופי של יום" ששודרה בערוץ 2 ושנה לאחר מכן עברה להנחות את "תוכנית הבראה" באותו ערוץ. בשנת 2012 החלה להנחות את התוכנית "יצירה מקומית", גם הוא בערוץ 2 במסגרת שידורי קשת.

== חיים אישיים ==
מן הייתה נשואה לאיש העסקים ניר שרצקי.

נמצאת בזוגיות עם רונן ברקה. אם לשתי בנות.
מתגוררת ברמת השרון.

== קישורים חיצוניים ==

* 
* 
* 
* 

קטגוריה:מנחות טלוויזיה ישראליות
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:דוגמניות ישראליות
קטגוריה:דוגמנים ישראלים
קטגוריה:מתחרים בתוכניות רדיו וטלוויזיה ישראליות
קטגוריה:משתתפות הפסטיגל
קטגוריה:משתתפות בתחרות הפנים של שנות התשעים
קטגוריה:מנחי טלוויזיה ישראלים
קטגוריה:משתתפי הפסטיגל
קטגוריה:מעצבות ישראליות
קטגוריה:מעצבים ישראלים
קטגוריה:ישראליות שנולדו ב-1974
קטגוריה:ישראלים שנולדו ב-1974
קטגוריה:בוגרות תיכון רוטברג (רמת השרון)
APT (תוכנה)

APT (באנגלית: Advanced Packaging Tool) הוא ממשק משתמש חופשי הפועל יחד עם ספריות מערכת, לטיפול בהתקנת והסרת תוכנות בהפצת הלינוקס דביאן, ודומותיה.

מטרת APT היא לפשט את תהליכי ניהול התוכנות במערכות הפעלה דמויות יוניקס, וזאת על ידי יצירת אוטומציה להתקנת, הסרת, איחזור והגדרת חבילות תוכנה, הן ממקורות קוד והן מכאלו המהודרות כבר.

במקור תוכננה APT להוות ממשק קדמי ל-dpkg, המטפלת החבילות בפורמט deb של דביאן, אך בהמשך הותאמה לעבוד גם עם מנהל החבילות RPM, דרך APT-RPM{{כ}}. מיזם Fink התאים את APT למערכת ההפעלה Mac OS X{{כ}}, והפך אותה לחלק ממערכת ניהול החבילות שלה.

Cydia הוא מנהל חבילות המותקן בפריצת iOS, המבוסס בחלקו על APT, והותאם למערכת ההפעלה iOS כחלק ממיזם Telesphoreo{{כ}}.

==apt-offline==
apt-offline הוא כלי חיצוני ל-apt שנכתב באמצעות שפת התכנות פייתון, ומאפשר התקנת חבילות ועדכוני מערכת, אף במחשב שאינו מחובר באופן ישיר לרשת. הכלי מהווה פתרון לניידות הבעייתית יחסית של חבילות במערכות apt, בשל הצורך להוריד בנפרד את כל התלויות של החבילה על פי גרסת המערכת המדויקת. הכלי פותח על ידי ריטש רג' סרף, לזכר אביו קומר שרף. הכלי פועל באמצעות שורת פקודה, וכן באמצעות ממשק משתמש גרפי.

תפעול הכלי הוא על ידי יצירת קובץ חתימה במחשב המנותק מהרשת, המכיל את כל המידע הנדרש לעדכון המערכת, או להורדת חבילה מסוימת. את קובץ החתימה מעבירים אל מחשב אחר המחובר לרשת, ושם מורידים את קובצי העדכון והתוכנות הדרושות. את החבילות שהורדו מחזירים למחשב המנותק ומתקינים.

== ראו גם ==
* Snap

==קישורים חיצוניים==

* 
*[http://www.guides.co.il/download.php?guide=58 מדריך בעברית לניהול חבילות עם APT], נכתב על ידי אחד ממפתחי דביאן
* [https://web.archive.org/web/20121105005136/http://www.algebraicthunk.net/~dburrows/blog/entry/apt-system-diagram/ התמונה הגדולה של מערכת APT] הקשרים בין הרכיבים והתוכנות השונות במערכת ניהול החבילות בדביאן.

==הערות שוליים==

קטגוריה:ניהול חבילות תוכנה
קטגוריה:Dpkg
סטפ אפ 4: מהפכה

סטפ אפ 4: מהפכה (באנגלית: Step Up Revolution או Step Up 4: Miami Heat) הוא סרט קולנוע מוזיקלי אמריקאי בתלת־ממד שיצא לאקרנים בתאריך ה-27 ביולי 2012. זהו הסרט הרביעי בסדרת סרטי "סטפ אפ" והוא בוים על ידי סקוט ספיר, הופק על ידי ג'ון צ'ו, ומככבים בו קת'רין מקורמיק, ראיין גוזמן, אדם סבאני, מישה גבריאל ופיטר גלאגר.

עלילת הסרט נסובה סביב הקשר בין אמילי (קת'רין מקורמיק) המגיעה למיאמי כדי ללמוד ריקוד, לבין שון (ראיין גוזמן) מנהיג חבורת רקדנים שכונתית המכנה את עצמה "הכנופיה". אביה של אמילי, איש עסקים אמיד מנסה לחבל בקשר ולפגוע בשכונה על ידי הקמת בית מלון גדול במקום.

==עלילה==
אמילי, בתו של איש עסקים אמיד מגיעה למיאמי כדי להפוך לרקדנית מקצועית. במיאמי היא פוגשת בשון המנהל חבורת ריקודים שכונתית המכונה "הכנופיה" (אנגלית The Mob"). השניים רוקדים יחדיו, מתאהבים ומתאמנים לקראת הופעה שעתידה לקבוע את עתיד חברות הריקודים. אביה של אמילי מגלה שלביתו מערכת יחסים עם שון והוא מחליט לפעול לסיום הקשר, תוך פגיעה בשכונה ובחברי "הכנופיה".

ביל אנדרסן (פיטר גלאגר), אביה של אמילי תכנן את לבנות בית מלון גדול על חשבון אזור מגורי חברי "הכנופיה" והם החליטו להיאבק בתוכניות הפיתוח באמצעות ריקוד מחאה ובשלב הראשון, לא נחלו הצלחה. לאחר ריקוד מחאה נוסף ופוגעני, עלו יחסיהם של אמילי ושון על שרטון ואמילי פרשה מהכנופיה. במעמד ההכרזה על בנייתו של בית המלון, ביצעה הכנופיה ריקוד סיום, אשר נועד להסביר את עמדתם בפני ראש העיר וצוותו. הריקוד נוחל הצלחה רבה, אביה של אמילי מסכים לבנות את בית המלון באתר אחר, שון ואמילי מחדשים את מערכת היחסים ביניהם, ו"הכנופיה" מקבלת הצעה להשתתף במסע פרסום לנייקי.

== דמויות ==
*שון - ראיין גוזמן - מנהיג חבורת רקדנים בשכונה במיאמי שמכנה את עצמה "הכנופיה". מכיר את אמילי במקום שהוא עובד בו ומתאהב בה.
*אמילי אנדרסון - קת'רין מקורמיק - מגיעה למיאמי כדי ללמוד ריקוד אביה איש עסקים שרוצה להרוס את השכונה ששון גר בו ולבנות שם בית מלון.
*אדי - מישה גבריאל המילטון - חברו הטוב של שון שיחד הם מנהיגים את "הכנופיה" עבר כמלצר במלון דימונט יחד עם שון אך גורם לפיטוריו בגלל שאיחר.
*ויליאם "ביל" אנדרסון - פיטר גלאגר - טייקון נדל"ן, ואביה של אמילי, הבוס של שון ואדי.
*ג'ייסון הרלסון - סטפן בוס - חבר ב"הכנופיה", ולאחר שהיה חבר בקבוצת "הפיראטים" בסרט השלישי ולאחר שהותו בניו יורק חזר למיאמי.
*סקיפ - טומי דיואי - בן החסות של ויליאם.
*רוברט אלכסנדר השלישי "מוס" - אדם סבאני - מגיע למיאמי לאחר שמקבל שיחת טלפון מג'ייסון שיבוא לעזור ל"כנופיה" ויחד איתו מביא כמה מהפיראטים.
*פנלופה - קלאופטרה קולמן - דיג'יי, מבצעת את כל המוזיקה של הכנופיה.
*קלייר - מייגן בון - אחות של שון. היא אמא חד הורית לילדה קטנה.

== קישורים חיצוניים ==

* 

קטגוריה:סרטי 2012
קטגוריה:סרטי תלת-ממד
קטגוריה:סטפ אפ
קטגוריה:סרטי המשך אמריקאיים
פתיחה אנגלית (בורסה)

פתיחה אנגלית היא כינוי לפתיחת שלב המסחר הרציף בבורסה לניירות ערך בתל אביב. 

אם מדד תל אביב 35 (מדד המעו"ף), לפי נתוני הביקוש וההיצע בפתיחת המסחר, צפוי לעלות או לרדת בשיעור של 2.5% ומעלה - נדחית פתיחת המסחר במספר דקות. אם הפקודות שנוספו בזמן הדחייה אינן מביאות את השינוי במדד המעו"ף לשיעור של פחות מ-2.5% - תבוצע דחייה נוספת. אם לאחר הדחייה השנייה המדד הצפוי עולה או יורד ביותר מ-5% - תבוצע דחייה שלישית של כ-45 דקות נוספות הנקראת "מנתק זרם" (אחרת - מתחיל המסחר). לאחר "מנתק הזרם" ייפתח המסחר בכל מקרה שתנודת המדד נמוכה מ-12%. כללים אלה נקבעו במטרה למתן את תנודתיות השינוי בערכו של המדד בעקבות מניפולציות של גופים גדולים.

==קישורים חיצוניים==
*[http://www.besttrader.co.il/pages.yecms/borsa-news/22-3-2013 הבורסה מעדכנת את הפרמטרים של "ממתן התנודות"]. הודעה לעיתונות, הבורסה לניירות ערך בתל אביב. 22 במרץ 2013 

קטגוריה:הבורסה לניירות ערך בתל אביב
ארמניה במשחקים הפאראלימפיים

ארמניה השתתפה לראשונה ב באטלנטה (1996), ומאז משתתפת במשחקים דרך קבע. במשחקי החורף משתתפת ארמניה בקביעות מאז המשחקים הפאראלימפיים נאגנו (1998).

נציגי ארמניה מעולם לא הצליחו לזכות במדליה פאראלימפית, הן במשחקי הקיץ והן במשחקי החורף, ולא הגיעו להישגים ספורטיביים משמעותיים.

הספורטאי הארמני מהר אוונסיאן, המחזיק בהישג ייחודי כמתחרה הן במשחקי הקיץ והן במשחקי החורף. אוונסיאן התחרה בסקי אלפיני בכל אולימפיאדות החורף לנכים מ-1998 ועד 2010, והתחרה בשיט מפרשיות ב.

== הערות שוליים ==

==ראו גם==
* ארמניה במשחקים האולימפיים
* ארמניה במשחקים האולימפיים לנוער

קטגוריה:מדינות במשחקים הפאראלימפיים
קטגוריה:ארמניה: ספורט
מישור עמיעז

מישור עמיעז הוא מישור הממוקם בדרום מדבר יהודה בין הר סדום ממזרח למצוק ההעתקים ממערב. קרקע המישור מורכבת מסלעי חוואר הלשון.

במרכז המישור מצויים קניון נחל פרצים ומערת הקמח, ובדרומו נחל אשלים.

במישור קיימים מסלולים רבים אשר ברובם עבירים לכל כלי רכב, והמקום מושך מטיילים גם בלילות ירח. בנוסף ישנם מסלולי רכיבה לאופניים, וחניון לילה המאפשר לינה בשטח.

==קישורים חיצוניים==
* [http://www.tzofit.co.il/tour/details_site.php?ts_id=105772 מישור עמיעז], באתר צופית
* [https://web.archive.org/web/20131012204518/http://www.syt.co.il/showTrip.asp?id=352 מישור עמיעז], באתר syt
* 

קטגוריה:מדבר יהודה
קטגוריה:שביל ישראל
Dpkg

dpkg היא התוכנה העומדת בבסיס מערכת ניהול החבילות של דביאן.
תפקיד dpkg הוא להתקין, להסיר, ולספק מידע, אודות חבילות תוכנה בפורמט deb.

dpkg הוא כלי בשכבה הבסיסית, ובו משתמשים ממשקים קדמיים כ-APT כדי לייבא חבילות תוכנה ממקורות מרוחקים וממכלולי תוכנה אחרים. כלים כמו-aptitude ו-synaptic מצויים יותר בשימוש מאשר dpkg בכוחות עצמו, משום שיש להם דרך טובה יותר להתמודד עם תלות חבילות, וכן ממשק ידידותי יותר.

החבילה dpkg במערכת כוללת, מלבד הכלים הבסיסיים הנדרשים להתקנת החבילה, מספר תוכניות שירות נוספות הדרושות לתפקודו התקין בזמן הריצה של התוכנה, כולל את dpkg-statoverride ,dpkg-divert, וכן את update-alternatives, update-rc.d, וכן את install-info.

==ראו גם==
* RPM

==קישורים חיצוניים==

* 

==הערות שוליים==

*
קטגוריה:ניהול חבילות תוכנה
מועצה אזורית קישון

מועצה אזורית קישון היא מועצה אזורית לשעבר שאוחדה בשנת 1980 עם מועצה אזורית יזרעאל, והמועצה המאוחדת היא מועצה אזורית עמק יזרעאל. 
==היסטוריה==
יישובי אזור מערב עמק יזרעאל התאגדו יחד עם יישובי אזור מגידו (שנודע אז כאזור אפרים) בוועד גוש נהלל שבשיאו כלל 22 יישובים. עם ההתארגנות למועצות מקומיות הוחלט להקים שלוש מועצות אזוריות נפרדות, בין השאר משום שנהלל והיישובים הסמוכים אליו היו במחוז נצרת, בעוד בית שערים והיישובים הקרובים אליו היו במחוז חיפה. בעת הדיונים לגבי המסגרת המוניציפלית של יישובי גוש נהלל דובר על הקמת שלוש מועצות: מועצה אזורית מגידו, מועצה אזורית קישון ומועצה אזורית נהלל. עלתה גם ההצעה לצרף את יישובי אזור נהלל למועצת אזור יזרעאל, אולם הדבר לא יצא אז אל הפועל ובמקום זאת נוצר שיתוף פעולה בין מועצת נהלל ומועצת קישון. ישיבת פתיחה של המועצות התקיימה בדצמבר 1945.

בימי המנדט פעלו שתי מועצות נפרדות, שלכל אחת הייתה הנהלה נפרדת ומתוכן נבחרה הנהלה משותפת. בתחילת 1949 אוחדו המועצות למועצה אחת משותפת, שניהלה את שתי המועצות מכיוון שהן השתייכו למחוזות שונים ולא אוחדו באופן רשמי. משרדי המועצה הועברו בתחילת 1949 מבית שערים לנווה יער.

בשנת 1956 קבעה ועדת גבולות שהסוללים, ציפורי, מאבק (אלוני אבא) ובית לחם הגלילית יצורפו למועצת קישון וששכונת האלה תוצא מהמועצה ותוכלל במועצת קריית עמל.

בשנת 1957 אוחדו המועצות נהלל וקישון ונקראו יחד מועצה אזורית קישון. בשנים 1956-1957 קלטה המועצה עלייה רבה והוכרזה כ"עיר עולים" שקיבלה הטבות שונות. 

בנובמבר 1958 הוכרזה רמת ישי כמועצה מקומית והוצאה ממועצה אזורית קישון.

בשנת 1980 אוחדו מועצה אזורית יזרעאל ומועצה אזורית קישון ונקראו יחד מועצה אזורית עמק יזרעאל.

==ראשי המועצה לדורותיהם==

* שמואל שורש (יו"ר מועצה אזורית קישון) 1945-1948, משנת 1946 היה גם יו"ר משותף
* עקיבא גולדשטיין (גושן, יו"ר מועצה אזורית נהלל), 1945-1946, גם יו"ר משותף 
* ישראל בלוך (יו"ר מועצה אזורית נהלל), 1946-1948 
* חיים ראם, (מועצה אזורית קישון ונהלל) 1949–1954
* אריה לובין, (מועצה אזורית קישון ונהלל עד 1957 ומאז המועצה המאוחדת) 1955-1958
* צבי עופר, 1958–1961 
* חיים ראם בשנית - 1961–1980

;טבלה מסכמת

{| class="wikitable"
|-
! !! ראש מועצת נהלל !! ראש מועצת קישון !! ראש מנהלת שתי המועצות
|-
| 1945-6 || עקיבא גולדשטיין || שמואל שורש || עקיבא גולדשטיין
|-
| 1946-8 || ישראל בלוך || שמואל שורש || שמואל שורש
|-
| 1949-54 || חיים ראם || חיים ראם || חיים ראם
|-
| 1955-7 || אריה לובין || אריה לובין || אריה לובין
|-
| איחוד המשרות || || || 
|-
| 1957-8 || || אריה לובין || 
|-
| 1958-61 || || צבי עופר || 
|-
| 1961-80 || || חיים ראם || 
|-
| איחוד עם מועצת יזרעאל || || || 
|}

==קישורים חיצוניים==
* 

==הערות שוליים==

קטגוריה:עמק יזרעאל
קישון
אנטון דיאבלי

אנטון דיאבלי (באיטלקית: Anton (or Antonio) Diabelli; 5 בספטמבר 1781 - 7 באפריל 1859) היה מו"ל של מוזיקה, עורך ומלחין אוסטרי ממוצא איטלקי. בתקופת חייו נודע בעיקר כמו"ל, אך כיום הוא מוכר בעיקר כמחבר הוולס שעליו כתב לודוויג ואן בטהובן את שלושים ושלוש וריאציות דיאבלי.

== חייו ==
דיאבלי נולד במאטזה, סמוך לזלצבורג. כילד מוזיקלי, שר במקהלת הנערים בקתדרלה של זלצבורג, שם קיבל, על פי השמועה, שיעורי מוזיקה ממיכאל היידן. עד גיל 19 כבר הספיק להלחין מספר יצירות חשובות, בהן שש מיסות.

הוא הכשיר עצמו לכמורה, ובשנת 1800 הצטרף למנזר רייטנהאזלאך בבוואריה, שם נשאר עד 1803, כאשר בוואריה סגרה את כל מנזריה.

==קישורים חיצוניים==

* 
* 

קטגוריה:מוציאים לאור של מוזיקה
קטגוריה:מלחינים אוסטרים
קטגוריה:אוסטרים ממוצא איטלקי
קטגוריה:אוסטרים שנולדו ב-1781
קטגוריה:נפטרים ב-1858
אזרבייג'ן במשחקים הפאראלימפיים

[[נטלי פרונינה מזנקת למקצה הגמר 400 מטר חופשי ב]]
אזרבייג'ן השתתפה לראשונה ב באטלנטה (1996), ומאז משתתפת במשחקים דרך קבע. עד המשחקים הפאראלימפיים סיאול (1988) התחרו הספורטאים האזרים במסגרת המשלחת הסובייטית, וב, שנערכה זמן קצר לאחר פירוק ברית המועצות, התחרו האזרים במסגרת המשלחת המאוחדת, שכללה ספורטאים מהמדינות שקמו לאחר הפירוק. במשחקי החורף השתתפה אזרבייג'ן לראשונה ב.

==היסטוריה==
אזרבייג'ן החלה להתחרות בשנת 1996, אולם זכתה במדליה הפאראלימפית הראשונה שלה רק ארבע שנים לאחר מכן, ב כשילנה טרנובה זכתה במדליית הכסף בתחרות הקליעה, עם 622.7 נקודות.

ב הצליחה המשלחת האזרית לזכות בשתי מדליות זהב, לראשונה בתולדותיה. האתלט אולג פניוטין זכה במדליית הזהב בקפיצה לרוחק (קטגוריה F12) כשקבע שיא עולם של 7.25 מטרים, והג'ודוקא איהם זקייב זכה בזהב (מעל 100 ק"ג) כשניצח בגמר התחרות את הבריטי איאן רוז.

ב זכה זקייב במדליית זהב נוספת, עם ניצחון בגמר התחרות מעל 100 ק"ג על הסיני סונג ואנג, והאתלט אולוחאן מוסאייב זכה במדליית זהב שנייה למשלחת עם שיא עולם של 13.49 מטרים (קטגוריה F55/56) בהדיפת כדור ברזל.

ב הכפילה המשלחת האזרית את כמות מדליות הזהב והכסף בהן זכתה, כשהוסיפה ארבע מדליות זהב וחמש מדליות כסף. במשלחת בלטה השחיינית נטלי פרונינה שזכתה במדליית זהב במקצה ל-100 מטר חזה (קטגוריה SB12), ואף קבעה שיא עולם של 1:16.17 דקות, והוסיפה ארבע מדליות כסף. 

==מדליות לפי אולימפיאדה==
===משחקי הקיץ===
{| bgcolor="#f7f8ff" cellpadding="3" cellspacing="0" border="1" style="font-size:100 %; border: gray solid 1px; border-collapse: collapse;" width=500
|- bgcolor="#efefef"
! אולימפיאדה
! bgcolor=gold | זהב
! bgcolor=silver | כסף
! bgcolor=#CC9966 | ארד
! סה"כ
|-
|המשחקים הפאראלימפיים אטלנטה (1996) || 0 || 0 || 0 || 0
|-
|המשחקים הפאראלימפיים סידני (2000) || 0 || 1 || 0 || 1
|-
|המשחקים הפאראלימפיים אתונה (2004) || 2 || 1 || 1 || 4
|-
|המשחקים הפאראלימפיים בייג'ינג (2008) || 2 || 3 || 5 || 10
|-
|המשחקים הפאראלימפיים לונדון (2012) || 4 || 5 || 3 || 12
|-
|המשחקים הפאראלימפיים ריו דה ז'ניירו (2016) || 1 || 8 || 2 || 11
|-
|המשחקים הפאראלימפיים טוקיו (2020) || 14 || 1 || 4 || 19
|-
| סה"כ || 23 || 19 || 15 || 57
|}

==ראו גם==
* אזרבייג'ן במשחקים האולימפיים
* אזרבייג'ן במשחקים האולימפיים לנוער

==קישורים חיצוניים==

==הערות שוליים==

קטגוריה:מדינות במשחקים הפאראלימפיים
קטגוריה:אזרבייג'ן: ספורט
מרצדס-בנץ CLS-קלאס

מרצדס-בנץ CLS-קלאס (Mercedes-Benz CLS-Class) היא מכונית סלון המיוצרת על ידי החברה הגרמנית מרצדס החל משנת 2004.

דגם ה-ברבוס רוקט מתוצרת יצרנית הרכב הגרמנית בראבוס (שם מלא: "BRABUS GmbH") מבוסס על דגם "מרצדס-בנץ CLS-קלאס".

==גרסאות==

המרצדס-בנץ CLS-קלאס הושקה לראשונה בשנת 2004 עם מנוע V6 או V8 עם הספק מרבי של 507 כ"ס.
*(2004-2010) סדרת ה-W219
*(2010-היום) סדרת ה-W218

<gallery widths="150px" heights="150px" perrow="2">
קובץ:Mercedes-Benz C219 front 20080620.jpg|סדרת W219
קובץ:Mercedes-Benz C218 CLS 350.JPG|סדרת W218
</gallery>

==קישורים חיצוניים==

CLS-קלאס
קטגוריה:מכוניות סלון
קטגוריה:דגמי מכוניות שהושקו ב-2004
קטגוריה:כלי רכב גרמניים
דילי (מחוז)

מראה שכיח במחוז, חזיר בדילי
מחוז דילי (בטטום: Díli) הוא אחד מתוך 13 המחוזות של מזרח טימור, המחוז נמצא על החוף הצפוני של המדינה. האוכלוסייה במחוז מונה 173,541 אנשים שחיים בשטח של 372 קמ"ר. בירת המחוז היא העיר דילי, הבירה הלאומית של המדינה. מחוז זה הוא הקטן ביותר מכל מחוזות המדינה

==גזרות==
המחוז מחולק ל-6 גזרות מרכזיות והן:
* כריסטו ריי (באנגלית: Cristo Rei)
* דום אליקסו (באנגלית: Dom Aleixo)
* מטינרו (באנגלית: Metinaro)
* ניין פטו (באנגלית: Nain Feto)
* ורה קרוז (באנגלית: Vera Cruz)

==קישורים חיצוניים==

==הערות שוליים==

דילי
מולדובה במשחקים הפאראלימפיים

מולדובה השתתפה לראשונה ב באטלנטה (1996), ומאז משתתפת במשחקים דרך קבע. עד המשחקים הפאראלימפיים סיאול (1988) התחרו הספורטאים המולדובים במסגרת המשלחת הסובייטית, וב, שנערכה זמן קצר לאחר פירוק ברית המועצות, התחרו ספורטאיה במסגרת המשלחת המאוחדת, שכללה ספורטאים מהמדינות שקמו לאחר הפירוק. במשחקי החורף לא נטלה מולדובה חלק מעולם.

==היסטוריה==
מולדובה החלה להתחרות בשנת 1996, וזכתה בשתי מדליות ארד פאראלימפיות בהופעת הבכורה. האתלט ניקולאי טצ'ומאק זכה במדליית הארד במרוץ ל-10,000 מטרים (קטגוריה T12) עם תוצאה של 34:36.85 דקות, ושחקן טניס השולחן ולדמיר פולקנוב זכה במדליית ארד בתחרות היחידים.

ביתר המשחקים אליהם שלחה מולדובה משלחת, לא הצליחו נציגיה לזכות במדליה פאראלימפית. 

==ראו גם==
* מולדובה במשחקים האולימפיים
* מולדובה במשחקים האולימפיים לנוער

==הערות שוליים==

קטגוריה:מדינות במשחקים הפאראלימפיים
קטגוריה:מולדובה: ספורט
Mageia

מָגֵאיַה (באנגלית: Mageia. במקור: ביוונית: μαγεία, קסם) היא הפצת לינוקס שהתפצלה מהפצת הלינוקס מנדריבה. היא תוכנה חופשית וקוד פתוח.

ההפצה בגרסתה הראשונה - Mageia 1, שוחררה לראשונה ביוני 2011.

==היסטוריה==
Mageia פותחה החל משנת 2010 כפיצול של מנדריבה, על ידי עובדים, מפתחים, משתמשים, ותומכים, שפרשו מקהילת תומכי מנדריבה. ב־2 בספטמבר 2010 "Edge IT" - אחת מחברות הבת של מנדריבה, נכנסה לתהליך פירוק כתוצאה מפסיקת בית המשפט לענייני מסחר בפריז, תהליך שהסתיים ב־17 בספטמבר באותה שנה, אז חוסלו נכסי החברה ועובדיה פוטרו.

למחרת, ב־18 בספטמבר 2010, חלק מהעובדים שפוטרו, שהיו אחראים בעיקר על פיתוח תחזוקת והפצת מנדריבה לינוקס, יחד עם מספר חברי קהילת ההפצה, הודיעו על הקמת Mageia, עם התמיכה של חברים רבים בקהילה של המפתחים, משתמשים ועובדים של מנדריבה לינוקס. נכון לספטמבר 2012 זכתה ההפצה להתעניינות גבוהה יחסית, והדבר מתבטא בדירוג גבוה במצעד הפצות הלינוקס שבאתר DistroWatch{{כ}}.

== סביבות שולחן עבודה ==
ב־Mageia אפשר להשתמש בכל סביבות שולחן העבודה העיקריות. כמו במנדריבה לינוקס (לשעבר מנדרייק), KDE היא הסביבה הראשית ובה נעשה השימוש הרב ביותר. משתמשי הקצה יכולים להוריד את KDE ואת GNOME במהדורות DVD בזמן־אמת ל־64 סיביות, ואת Xfce במהדורות DVD בזמן אמת ל־32 סיביות ול־64 סיביות, וכל סביבה אחרת נמצאת במהדורת ההתקנה המלאה ל־DVD.

נעשה שימוש במרכז הבקרה של Mageia. LXDE, LXQt, Cinnamon, MATE וגם Enlightenment זמינות.

== מאגר היישומים ==
הפצת Mageia מציעה מבחר גדול מאוד של יישומים, כמו יישומים לשיפור הפרודקטיביות ומגוון רחב של משחקים. היא הייתה הפצת הלינוקס הראשונה שבה MariaDB החליפה את MySQL של חברת אורקל.

== פיתוח ==
התכנון המקורי של Mageia היה לפרסם גרסה חדשה במַחזוריוּת של 9 חודשים, ולתמוך בכל גרסה למשך 18 חודשים.

כעת הגרסאות החדשות מפורסמות כאשר קהילת הפיתוח של Mageia מרגישה שהגרסה החדשה מוכנה מבחינת איכות ויציבות.

הגרסה היציבה העדכנית היא Mageia 9.

==קישורים חיצוניים==

* 

==הערות שוליים==

קטגוריה:הפצות של GNU/לינוקס
דרגות הכוחות המזוינים של רוסיה

הדרגות בכוחות המזוינים של רוסיה מבוססות על סדר הדרגות בכוחות המזוינים של ברית המועצות, עם הבדלים קטנים בשוליים. הן הוגדרו בחוק שהתקבל ב-11 בפברואר 1993.

דרגת מרשל רוסיה הוענקה פעם אחת לשר ההגנה לשעבר איגור סרגייב. דרגת "אדמירל צי" הוענקה שלוש פעמים למפקדי הצי בעבר ובהווה. דרגת "גנרל הצבא" הוענקה 58 פעמים. חלק מהקצינים בדרגה זו שירתו בכוחות הביטחון ולא בצבא. בעקבות הרפורמה הצבאית של שנת 2010 הופסקה הענקתן של דרגות פרפורשצ'יק ומיצ'מן.

==חיילים ומש"קים==
{| width="100%" style="border:1px solid #8888aa; background-color:#FFFFFF; padding:5px; font-size:95%; margin: 0px 12px 12px 0px;"
|- bgcolor="#CCCCCC"
! colspan="9" | חוגרים
|- bgcolor="#dadada"
!
|- align="center" bgcolor="#efefef"
| דרגות בבגדי חג
 60px
 60px
 60px
 60px
|- align="center" valign="center"
| דרגה
| טוראי
| יפרייטור
| סרז'נט זוטר
| סרז'נט
| סרז'נט בכיר
| סטארשינה
| פרפורשיק
| פרפורשיק בכיר
|- align="center" bgcolor="#efefef"
| דרגות בבגדי שדה
 65px
 65px
 65px
 65px
|- bgcolor="#CCCCCC"
! colspan="9" |ימאים של הצי

|- bgcolor="#dadada"
|- align="center" bgcolor="#efefef"
| דרגות בבגדי יום
65px
65px
65px
65px
|- align="center" valign="center"
| דרגה
| ימאי
| ימאי בכיר
| סטארשינה מדרגה שנייה
| סטארשינה מדרגה ראשונה
| סטארשינה ראשי
| סטארשינה ראשי של האונייה
| מיצ'מן
| מיצ'מן בכיר
|}

==קצינים==
{| width="100%" style="border:1px solid #8888aa; background-color:#FFFFFF; padding:5px; font-size:95%; margin: 0px 12px 12px 0px;"
|- bgcolor="#CCCCCC"
! colspan="13" | קצינים (לא כולל צי)
|- bgcolor="#dadada"
!
! colspan="4" | קצינים זוטרים
! colspan="3" | קצינים בכירים
! colspan="5" | פיקוד עליון
|- align="center" bgcolor="#efefef"
| דרגות בבגדי יום
 60px
 60px
 60px
 60px
 60px
 60px
|- align="center" valign="center"
| דרגה
| לייטננט זוטר
| לייטננט
| לייטננט בכיר
| קפיטן
| מאיור
| פודפולקובניק
| פולקובניק
| גנרל-מאיור
| גנרל-לייטננט
| גנרל-פולקובניק
| גנרל ארמייה
| מרשל רוסיה
|- align="center" bgcolor="#efefef"
| דרגות בבגדי שדה
 65px
 65px
 65px
 65px
 65px
 65px
|- bgcolor="#CCCCCC"
! colspan="13" | קציני צי
|- bgcolor="#dadada"
!
! colspan="4" | קצינים זוטרים
! colspan="3" | קצינים בכירים
! colspan="5" | פיקוד עליון
|- align="center" bgcolor="#efefef"
| דרגות בבגדי יום
 60px
 60px
 60px
 63px
 63px
 —
|- align="center" valign="center"
| דרגה
| לייטננט זוטר
| לייטננט
| לייטננט בכיר
| קפיטן-לייטננט
| קפיטן מדרגה שלישית
| קפיטן מדרגה שנייה
| קפיטן מדרגה ראשונה
| קונטר-אדמירל
| ויצה-אדמירל
| אדמירל
| אדמירל הצי
|- align="center" bgcolor="#efefef"
| דרגות שרוול
 65px
 65px
 65px
 65px
 65px
 —
|- bgcolor="#CCCCCC"
|}

==קישורים חיצוניים==

* [http://www.consultant.ru/popular/military/32_6.html חוק המגדיר דרגות צבאיות] 

רוסיה
קטגוריה:הכוחות המזוינים של הפדרציה הרוסית